text: रक्षा मंत्री सीतारमण ने आगे कहा कि, ‘सिद्धू के बहुत सारे प्रशंसक हैं। उनके क़द का कोई व्यक्ति पाकिस्तान जाकर वहाँ की सेना प्रमुख को गले लगाता है। वह सेना जिसके बारे में भारत में स्पष्ट भावनाएँ हैं। तो इसकी वजह से निश्चित ही सैनिकों के ऊपर प्रभाव पड़ेगा। इससे सेना के साथ जनता का भी मनोबल गिरता है। मुझे लगता है सिद्धू ऐसा करने से बच सकते थे।’ पाकिस्तानी सेना प्रमुख को गले लगाने के बाद सिद्धू ना केवल राजनीतिक गलियारे में आलोचना का शिकार हुए थे बल्कि लोगों ने भी उनके इस क़दम की आलोचना की थी।